Presidentvalget i USA 2016

**Presidentvalget i USA i 2016** var det 58. presidentvalget i USA. Valget, som ble avholdt 8. november 2016, gjaldt USAs president og USAs visepresident for perioden 20. januar 2017 til 20. januar 2021. 

Presidentvalget var indirekte, idet velgerne ga sin stemme til valgmenn i delstatene. Det var deretter valgmannskollegiet som formelt valgte presidenten og visepresidenten 19. desember 2016.

## Resultater

Donald Trump fikk 306 og Hillary Clinton 232 valgmenn som følge av de avgitte stemmer. Noen av valgmennene opptrådte i strid med sitt mandat (såkalte troløse valgmenn), slik at de to kandidatene til slutt fikk henholdsvis 304 og 227 valgmannsstemmer.

Hillary Clinton fikk størst velgeroppslutning med 48,18 % mot Trumps 46,09 %.

Oppmøteprosenten var 60,1 % mot 58,6 % ved valget i 2014. 

## Utgangspunkt
Den sittende presidenten Barack Obama kunne i henhold til det 22. tillegget til USAs grunnlov ikke stille til gjenvalg da han har sittet to perioder. Det demokratiske partiet måtte derfor utpeke en ny kandidat.

Både demokratene og republikanerne utpekte sine kandidater på landsmøter sommeren 2016, etter en serie med primærvalg og *[[caucus]]* i delstatene*.* De første caucusene ble avholdt i Iowa 1. og 2. februar 2016 for henholdsvis Det demokratiske parti og Det republikanske parti. Republikanernes landsmøte ble holdt i Cleveland 18.–21. juli og valgte Donald Trump som sin kandidat. Demokratenes landsmøte ble holdt i Philadelphia 25.–28. juli, og her ble Hillary Clinton valgt som presidentkandidat.

## Valgbarhet
Artikkel 2 i USAs grunnlov slår fast at for å være valgbar, må en være såkalt *natural-born citizen* («født statsborger»), uten at dette begrepet er definert i loven. Dette er fortolket til å bety at en ikke kan ha blitt naturalisert etter å ha hatt et annet statsborgerskap tidligere. Videre må en være minimum 35 år gammel og ha bodd i USA i minst 14 år.

## Kandidater

Formelt er presidentvalget i USA ikke *ett* nasjonalt valg på en president, men 51 separate valg (delstatene pluss District of Columbia) på valgmenn (elektorer), som så seinere velger presidenten og visepresidenten. Valgreglene varierer fra stat til stat, og det er bare de største partiene som har et apparat som gjør at deres kandidater kan stille i samtlige stater. Kandidater som ikke står på stemmeseddelen i en stat, kan i noen tilfeller godkjennes som «write-in»-kandidater, det vil si at en velger kan skrive inn kandidatens navn. I Nevada er «ingen av kandidatene» en egen valgmulighet.

Trump lanserte sitt kandidatur til presidentvalget i 2016 den 16. juni 2015 i en tale han holdt i Trump Tower i New York. Presidentvalget for perioden fra 20. januar 2017 til 20. januar 2021 ble avholdt 8. november 2016. Hillary Clinton, Trumps motkandidat fikk 48,2&nbsp;% og Trump 46,2&nbsp;% av stemmene. Trumps valgkampanje ble ledet av Paul Manafort. Trump sikret seg et flertall av valgmannskollegiet med 30 delstater (306 valgmenn), mot Clintons 20 delstater (232 valgmenn). Dette førte til at han ble USAs 45. president. lant hvite uten høyere utdanning vant Trump over Clinton med en margin på 20 prosentpoeng. Til sammenligning tapte Obama denne gruppen velgere med 10 prosentpoeng.

Lista nedenfor viser de kandidatene som stod på stemmesedlene i en eller flere stater ved valget i 2016. Uavhengige kandidater kan i noen tilfeller være anbefalt av partier uten å være deres offisielle kandidat.

**McCullin** stod på stemmeseddelen i Arkansas, Colorado, Kentucky, Idaho, Iowa, Louisiana, Minnesota, New Mexico, Sør-Carolina, Utah og Virginia. **Castle** stod i Alaska, Arkansas, Colorado, Florida, Hawaii, Idaho, Iowa, Louisiana, Michigan, Minnesota, Mississippi, Missouri, Nevada, New Jersey, New Mexico, Nord-Dakota, Pennsylvania, Sør-Carolina, Sør-Dakota, Utah, Vest-Virginia, Washington, Wisconsin og Wyoming. **De La Fuente** stilte i Alaska, Colorado, Florida, Kentucky, Idaho, Iowa, Montana, Minnesota, Mississippi, Nevada, New Hampshire, New Jersey, New Mexico, Nord-Dakota, Rhode Island, Tennessee, Utah, Vermont, Wisconsin og Wyoming.

### Det demokratiske parti

En kandidat må ha 2&nbsp;383 delegater bak seg for å bli Demokratenes kandidat. Dette inkluderer valgte delegater og superdelegater.

### Det republikanske parti

En kandidat må ha 1&nbsp;237 delegater bak seg for å bli Republikanernes kandidat.

### Kandidater som har trukket seg
:*Se [[Liste over kandidater til den amerikanske presidentnominasjonen 2016]]*

## Se også
* Liste over USAs presidenter

## Referanser